Document ID: 32006D0174

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 27ης Φεβρουαρίου 2006
για την τροποποίηση της απόφασης 2000/24/ΕΚ προκειμένου να συμπεριληφθούν οι Μαλδίβες στον κατάλογο των καλυπτόμενων χωρών, μετά τα τσουνάμι που έπληξαν τον Ινδικό Ωκεανό τον Δεκέμβριο του 2004
(2006/174/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181Α,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας τα ακόλουθα:
(1)
Τα τσουνάμι που έπληξαν την περιοχή του Ινδικού Ωκεανού στις 26 Δεκεμβρίου 2004 προκάλεσαν εκτεταμένες ζημίες σε ορισμένες παράκτιες περιοχές των γύρω χωρών.
(2)
Η Ευρωπαϊκή Τράπεζα Επενδύσεων προσδιόρισε πιθανά προγράμματα στις χώρες που έχουν πληγεί περισσότερο, στις οποίες περιλαμβάνονται οι Μαλδίβες, από τα οποία θα μπορούσαν να επωφεληθούν οι οντότητες που υπέστησαν άμεσες ή έμμεσες ζημίες λόγω των τσουνάμι.
(3)
Η απόφαση 2000/24/ΕΚ του Συμβουλίου, της 22ας Δεκεμβρίου 1999, για τη χορήγηση εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική, Ασία, Νότια Αφρική) (2), δεν περιλαμβάνει τις Μαλδίβες στον κατάλογο των καλυπτόμενων χωρών.
(4)
Συνεπώς, η απόφαση 2000/24/ΕΚ θα πρέπει να τροποποιηθεί αναλόγως,
ΑΠΟΦΑΣΙΖΕΙ:
Άρθρο 1
Στο άρθρο 1 παράγραφος 2 τέταρτη περίπτωση της απόφασης 2000/24/ΕΚ, παρεμβάλλεται η λέξη «Μαλδίβες» μεταξύ των λέξεων «Μαλαισία» και «Μογγολία».
Άρθρο 2
Η παρούσα απόφαση παράγει αποτελέσματα από την ημέρα της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 27 Φεβρουαρίου 2006.

Labels: 2
4
20
18
15